Pelko.
Välittömän vaaran lamauttava tunne.
Pelätty painajainen toteutumassa.
Mutta kun on mafiapomo, joka haluaa vahvistaa valtaansa,
tunteita katsoo eri tavalla.
Mafiapomot hallitsevat pelolla.
Se on paras ase.
On eräs testattu menetelmä, jolla tätä työkalua käytetään.
Jotta ihmiset ymmärtäisivät pelon, on käytettävä väkivaltaa.
Jos voi sanoa: "Tapan sinut,
vaimosi ja tyttäresi",
sinusta tulee hyvin voimakas ihminen.
Kukaan ei käyttänyt tätä oppia yhtä tehokkaasti kuin sisilialainen -
Salvatore "Toto" Riina.
Toto Riina tunnettiin joukkomurhista ja absoluuttisesta vallasta.
Riina käytti väkivaltaa lietsoakseen pelkoa kansallisella tasolla.
Riinan metodit nostivat hänet sisilialaisen mafian johtoon -
ja toivat hänelle tittelin "La Belva",
Peto.
Jos olet valmis näkemään, mitä hyötyä terrorismista on,
ole valmiina.
NÄIN TULLAAN MAFIAPOMOKSI
HALLITSE TERRORILLA
Toto Riinan hallitessa Sisilian mafiaa -
hän ansaitsi miljardeja erilaisilla toimilla,
kuten maailmanlaajuisella huumekaupalla, asesalakuljetuksella ja kiinteistöillä.
Hänet tunnetaan parhaiten tästä ällistyttävästä luvusta.
Hänen uskotaan määränneen 800 - 1000 tappoa.
Miten Riinasta tuli armottoman ja tehokkaan teloituksen mestari?
Harjoituksella.
Näytän, mitä tarkoitan.
FAKTA 1 RIINA SYNTYI VÄKIVALTAAN
Toto Riina syntyi vuonna 1930 Corleonessa talonpoikaisperheeseen.
Corleone oli tyypillinen maalaiskaupunki,
jossa mafia oli vahvasti läsnä.
Riinan isän ja veljien uskottiin olevan tekemisissä mafian kanssa,
ja Riina alkaa edetä mafiassa -
tavoitteenaan päästä Corleonen mafian johtoon.
FAKTA 2 RIINA HALLITSI VARJOISTA
Saatuaan murhasyytteen vuonna 1969 -
Riina meni maan alle,
mutta pysyi ajan tasalla.
Salailu oli yksi hänen aseistaan,
ja se lisäsi hänen salaperäisyyttään.
Hän oli kuin aave, joka saattoi olla missä vain -
ja ehkä kuunnella puhettasi.
Hei?
FAKTA 3 RIINA EI HALUNNUT JAKAA VALTAA
Riina otti Corleonen mafian haltuunsa vuonna 1974,
mutta hänellä oli suurempia tavoitteita.
Hän halusi johtaa koko mafiaa.
Hän halusi olla Sisilian mafian pomojen pomo.
Hän ei tarvinnut ylellistä elämäntapaa.
Hän ei välittänyt sellaisesta,
mutta vallasta hän välitti.
Yksi Riinan väitetyistä lausumista on:
"Comandare é meglio che fottere",
eli selkosuomeksi: "Pomottaminen on parempaa kuin paneminen."
En olisi itse voinut paremmin sanoa.
Seurataksesi Pedon jäljissä mafian huipulle -
sinun on selätettävä lukemattomia esteitä.
Alkaen yhdestä suurimmasta vallanpitäjien ärsytyksestä.
TAKTIIKKA LEHDISTÖ SEIS
Päivän lehti.
Mikään ei todista menestystä samoin kuin otsikoihin päätyminen.
Fiksut mafiapomot tietävät paremmin.
Mafia panostaa julkisuuskuvaansa.
Journalismi -
tuo esiin väkivallasta ja liikesopimuksista kertovia faktoja.
Toimittajat nimeävät nimiä ja paljastavat, mitä mafia tekee.
Siksi mafiapomona joutuu joskus tappamaan muutakin kuin juoruja.
Oletko valmis otsikoihin?
Minnesotan mafiapomo, Isadore Blumenfeld,
epäiltiin toimittaja Walter Liggetin -
ampumisesta vaimonsa ja tyttärensä edessä, koska tämä uhkasi paljastaa -
osavaltion korruption.
Paettuaan Mussolinin Italiaan välttääkseen murhasyytteen -
mafiapomo Vito Genovese tilasi päätoimittaja Carlo Trescan tapon -
pitääkseen Il Ducen puolellaan.
Pablo Escobarin uskotaan tappaneen kolumbialaisen uutistoimittajan,
joka tunnettiin huumekauppiaiden paljastamisesta.
Lehden toimistoa myös pommitettiin.
NELJÄ VUOTTA SIITÄ, KUN RIINASTA TULI POMO
Kun Riina jatkoi pyrkimystään vahvistaa valtaansa Sisilian mafiassa,
hän joutui kohtaamaan haasteita lehdistöltä.
Kuten tältä tyypiltä.
Mario Francese oli Giornale di Sicilian toimittaja,
joka on suosittu sisilialainen lehti,
Hän aikoi julkaista jutun Riinasta.
Aiheena oli Riinan rooli rahakkaassa valtion urakassa.
GARCIAN PATO
Mario Francese tutki kaikki julkiset varat,
jotka oli ohjattu padon rakentamiseen,
mikä oli 200 miljoonaa dollaria.
Se on paljon rahaa.
Riinan oli toimittava nopeasti suojellakseen etujaan.
Francese oli tutkinut Riinan laitonta toimintaa vuosia,
ja nyt kokonaiskuva oli vihdoin selviämässä.
Hän nimesi mafiosoja,
mutta myös mafian kanssa työskentelevien liikemiesten nimiä.
Riina ei voinut antaa toimittajan keksiä juonta.
Hän antoi käskyn langolleen Leoluca Bagarellalle.
Francese lähti töistä myöhään illalla.
Ja kun hän lähestyy kotiaan Viale Campanialla…
Kun utelias vastustaja oli raivattu tieltä,
Toto Riina huomaa pitävänsä aamulehdestä paljon enemmän.
Väkivalta lähetti suoran viestin -
muille toimittajille ja ihmisille, jotka halusivat paljastaa mafian:
"Pysy poissa tai koet saman kohtalon."
Esimerkin tekeminen ärsyttävistä toimittajista on yksi ratkaistu ongelma.
Kun tavoite on täydellinen ylivalta…
Tulen kohta.
…joudut käsittelemään kilpailijoita,
jotka eivät taistele vain kynillä.
Miten saat heidät alistumaan?
TAKTIIKKA JYRÄÄ VASTUSTAJAT
Pyramidin huipulla on oltava tarhan kovin ja ilkein koira.
Se tarkoittaa kovia otteita.
Mafian yleinen kannuste on väkivalta.
Voit olla maailman paras liikemies,
mutta ilman väkivaltaa kaduilla ei selviä.
Se ei toimi.
9 VUOTTA SIITÄ, KUN RIINASTA TULI POMO
80-luvun alkuun mennessä Riina oli päättänyt kasvattaa valtaansa.
Mutta hän kohtasi itsepäisen esteen.
Sitä kutsuttiin Komissioksi.
Mafiakomissio, jota kutsutaan myös Cupolaksi,
on eräänlainen mafian hallintoelin.
Se koostui eri sukujen pääpomoista.
Se oli tapa tehdä yhteistyötä -
ja varmistaa, että bisnes pysyy raiteillaan.
Riina siirtyi Komissioon vuonna 1969,
mutta alkaa haaveilla ylivallasta.
Riinan nöyrä tavoite?
Pakottaa Komissio nimeämään hänet pomojen pomoksi.
Oli vain yksi pieni ongelma.
Sitä asemaa ei ollut.
Riina uskoi, että hänellä pitäisi olla ehdoton valta.
Hän ei halunnut jakaa.
Niinpä Riina päätti muuttaa oman työnsä haluamakseen työksi.
Pedon suunnitelma? Tuhota kilpailijoiden organisaatiot sisältä käsin.
Se alkaa tekemällä salaisia sopimuksia -
muiden Sisilian mafiaperheiden jäsenten kanssa.
Vastineeksi he tekevät Riinan likaisen työn.
He täyttävät rivit Riinalle uskollisilla mafiosoilla.
Pian vanhasta kaartista on jäljellä vain muutama kilpailija.
Heidän käsittelemisensä vaatii räätälöidyn lähestymistavan.
Stefano Bontate oli yhden Palermon vaikutusvaltaisimman perheen johtaja.
Bontaten lähin liittolainen oli mies nimeltä Salvatore Inzerillo.
Sekä Inzerillo että Bontate vastustivat Riinaa,
joten Riina päätti tehdä asialle jotain.
Eräänä iltana Stefano Bontate juhlii 42-vuotissyntymäpäiväänsä Palermossa.
Riinan miehet ovat asemissa lähistöllä.
Klo 21.30 Bontante lähtee juhlista viettääkseen illan huvilallaan.
Hän kohtaa ikävän yllätyksen.
Pari viikkoa myöhemmin -
Salvatore on lähdössä rakastajattarensa luota.
Hänen luodinkestävä Alfa Romeonsa on parkissa ulkona.
Riinan palkkamurhaajat ovat tehneet kotiläksynsä.
Kun Inzenirolle lähtee iltapäivämuhinnoiltaan,
Riina saa toivomansa lopputuloksen.
Mutta Peto ei ole vielä valmis.
Kun Inzerillon nuorin poika, Giuseppe, vannoo kostoa isänsä tappajalle,
Riina päättää tehdä hänestäkin esimerkin.
He tappavat Inzerillon 16-vuotiaan pojan.
Ennen kuin hänet tapettiin,
hänen kätensä leikattiin irti.
Teko kertoi kaikille, jotka vastustivat Riinaa,
mikä heitä odotti.
Riinan suunnitelma toimi täydellisesti.
Riina onnistui pelottelemaan paatuneet tappajat -
näkemään asiat hänen tavallaan, ja lopputuloksena oli tottelevaisuus.
Monet Komission jäsenet päättivät luovuttaa valtansa Riinalle.
Olet onnistuneesti käyttänyt vihollistesi verta -
polttoaineena matkalla menestyksen vuorelle.
Kun kauhistuttava valtakautesi jatkuu,
voit odottaa vihollistesi hallituksessa ottavan sinut tähtäimeensä.
Kuinka näyttää heille, kuka on pomo?
TAKTIIKKA HILJENNÄ HALLITUS
Pomojen pomona sinun on osoitettava, että sinulla on äärimmäinen valta.
Ei!
Mafiapomon täytyy pidellä ohjaksia -
ja hallita lainsäätäjiä laajentaakseen valtaansa.
Kun sankarilliset viranomaiset unohtavat, kuka täällä määrää,
muistuta heitä.
Kuten Toto Riina.
80-luvun alussa vallitsi pelon kulttuuri,
koska ihmiset näkivät ruumiita kaduilla lähes päivittäin.
Ihmiset pelkäsivät lähteä ulos.
Mafia sai alkunsa Sisiliassa, mutta tämä on uutta ja huolestuttavaa.
Noin sata mafian teloitusta tänä vuonna.
Kansalaiset huusivat viranomaisia tekemään jotain.
Hallitus päättää lähettää arvostetuimman ja vaikutusvaltaisimman poliisin,
kenraali Alberto Dalla Chiesan, taistelemaan mafiaa vastaan.
Kun oli kyse vallassa pysymisestä, Riinalla oli omat erityisvoimansa.
Toukokuussa 1982 -
Dalla Chiesa saapui Palermoon uuden vaimonsa Emanuelan kanssa.
Muutaman kuukauden kuluttua -
pariskunta lähtee poliisin päämajasta illanviettoon poliisisaattueessa.
Mutta kun he ylittävät pääkadun, he joutuvat saarretuksi.
Dalla Chiesa yrittää urheasti suojella vaimoaan.
Mutta turhaan.
Heitä ammutaan 30 kertaa.
Näyttävä, liioiteltu väkivalta,
kuten konekiväärillä ampuminen keskellä katua,
lähettää viestin yhteisölle ja joskus kansakunnalle.
Dalla Chiesan hautajaiset vetivät väkeä, ja surijat olivat vihaisia.
Virkamiehiä heiteltiin kolikoilla.
Kansa oli turhautunut valtion kyvyttömyyteen pitää mafia aisoissa.
Dalla Chiesan hautajaisissa joku kantoi kylttiä, jossa luki:
"Tässä kuoli rehellisten sisilialaisten toivo."
Toisin sanoen tehtävä suoritettu.
Dalla Chiesan tappaminen osoitti, että mafia voi tappaa kenet vain.
"Me tapamme sinut,
jos sekaannut asioihimme."
Näytä parempi esimerkki täydellisestä alistumisesta.
Mutta kuten pelikirjasta selviää, auktoriteetti säilyy niin kauan,
kun pitää yllä korkeita standardeja.
Yksikin lipsahdus voi johtaa katastrofiin.
TAKTIIKKA HOIDA JOKAINEN TYÖ LOPPUUN
Kun tavoitteena on terrorisoida koko yhteiskunta alistumaan,
ei ole varaa löysäillä.
Viholliset on hoidettava lopullisesti, jotta he eivät tule perääsi.
Jos sinulla on ollut ongelmia jonkun kanssa,
ne ongelmat eivät poistu.
Siksi heidät on tapettava.
Siksi nämä viisaat miehet viimeistelivät asiansa.
Kun Whitey Bulger tilasi kilpailevan jengin johtajan,
Al Notarangelin, murhan,
jahti johti Notarangelin veljen ja epäonnisen baarimikon murhiin,
ennen kuin Whiteyn paras salamurhaaja lopulta eliminoi kohteen.
Australialainen gangsteri Robert Trimbole,
yritti kahdesti päästä eroon Donald Mackaysta.
Häntä yritettiin houkutella tekaistulla liikeidealla,
ennen kuin hänet ammuttiin parkkipaikalla.
Joaquin "El Chapo" Guzman yritti -
vuosia tappaa kilpailevan kartellijohtajan Ramón Arellano Félixin,
mukaan lukien epäonnistuneessa hyökkäyksessä yökerhoon.
Kun Arellano lopulta tapettiin,
El Chapo sanoi sitä elämänsä nautinnollisimmaksi kokemukseksi.
Riinan ansioluettelossa oli jo satoja epäiltyjä murhia,
joten Riinan tiedettiin hoitavan asiansa.
Mutta oli eräs kilpailija,
joka vältti hänen kouransa.
Tommaso Buscetta tunnettiin kahden maailman pomona.
Hänellä oli bisnesintressejä Atlantin molemmin puolin.
Hän oli mukana huumekaupassa ja päätyi muuttamaan Brasiliaan.
Buscetta auttoi perustamaan Sisilian mafiakomission -
ja teki yhteistyötä Riinan pahimpien kilpailijoiden,
Bontaten ja Inzerillon, kanssa.
Riina näki hänet uhkana ja halusi hänet pois kuvioista.
Riina päätti houkutella Buscettan esiin äärimmäisillä taivuttelumenetelmillä.
Se koitui Buscettan vanhimpien poikien kohtaloksi,
jotka lähdettyään ajelulle joutuivat siepatuiksi, eikä heistä enää kuultu.
Heidän uskotaan joutuneen Lupara Biancan, Valkoisen haulikon, uhreiksi.
Lupara Bianca on murha, jossa ruumis katoaa.
Se on toinen tapa, jolla mafia pelottelee ihmisiä.
Todisteita ei voi löytää,
eikä perhe voi surra menetystään.
Riina toivoi, että Buscettan suru ja halu kostaa toisivat hänet esiin.
Niin ei käynyt.
Joulun jälkeisenä päivänä -
Riina lähetti teurastajansa pizzeriaan,
missä he ampuivat Buscettan vävyn ja kaksi veljenpoikaa.
He eivät tunnistaneet Buscettan tytärtä tiskin takana.
Kaksi päivää myöhemmin verilöyly jatkuu.
Buscettan veli ja veljenpoika ammutaan lasiliikkeessä.
Riina tappoi noin tusinan Tommaso Buscettan perheenjäsentä.
Useimmilla ei ollut mitään tekemistä mafian kanssa.
Riinan ponnisteluista huolimatta Tommaso Buscetta ei napannut syöttiä.
Buscetta ei ollut vakuuttunut.
Hän ei palannut.
Lopulta Buscettan maastapako päättyy tahattomasti.
Brasilian viranomaiset pidättivät hänet. Hänet luovutettiin Italiaan vuonna 1984.
Buscetta joutui Italian poliisin huostaan.
Siellä hän tapasi Giovanni Falconen.
Giovanni Falcone oli voimakas mafian vastainen syyttäjä.
Buscetta päätti ottaa kaiken irti senhetkisistä olosuhteistaan -
kostamalla Pedolle.
Buscetta ryhtyi yhteistyöhön Falconen kanssa,
ja antoi tälle yksityiskohtaista tietoa mafiasta.
Kostaakseen Riinalle -
hän antoi lausunnon, joka auttoi syyttäjiä -
nostamaan syytteet Komission jäseniä vastaan -
satojen murhien määräämisestä.
Mitä tuli Buscettan hoitelemiseen,
Riina epäonnistui tuhoisin seurauksin.
Hän ja koko mafia olivat nyt viranomaisten kynsissä.
Vaikka kaikki näyttää toivottomalta, voit silti palauttaa valtasi -
näyttämällä, kuinka pitkälle olet valmis menemään.
TAKTIIKKA KETÄÄN EI SÄÄSTETÄ
Sille on olemassa sana, kun ei ole mitään menetettävää.
Vapaus.
Kun näyttää siltä, että viholliset saavat yliotteen,
on aika käydä tositoimiin.
Mafiapomot ovat vaarallisia nurkkaan joutuessaan.
Ei voi tietää, mitä he tekevät.
Buscettan visertäessä salaisuuksiaan -
Toto Riinan tilanne kävi tukalaksi.
Falcone laati pidätysmääräykset 366 ihmiselle,
mikä on paljon.
Riina oli pidätyslistalla, mutta onnistui välttämään vangitsemisen.
Monet hänen alapuolellaan työskentelevistä eivät olleet yhtä onnekkaita.
Toto Riina tunsi suurta uhkaa.
Kaikki hänen uurastuksensa purettiin jokaisella pidätyksellä.
Seurasi käänteen tekevä Maxi-oikeudenkäynti -
Giovanni Falconen johdolla.
Maxi-oikeudenkäynnin lähtökohtana oli,
että mafia asetetaan oikeuden eteen.
Oikeudenkäynnin tavoite oli eliminoida mafia.
Ja kun olet mafian pomojen pomo -
se on henkilökohtaista.
Monet mafiosot olettivat,
että Riinan poliittisten yhteyksien vuoksi heitä ei todeta syyllisiksi.
Mutta 475 syytetystä 342 ihmistä sai tuomion.
Monet tuomittiin poissaolevina, koska he olivat piilossa, kuten Riina.
Todistamalla heidät syyllisiksi -
Falcone osoitti, ettei Sisilian mafia ollut voittamaton.
Syntyi tila, jota kutsuttiin "L'emergenza pentitiksi".
Hätätila, jossa mafiosoista tuli valtion todistajia.
Riinan täytyi osoittaa mafiosoille,
että he eivät olisi turvassa, vaikka todistaisivat.
Hän tavoitti kenet tahansa.
23. toukokuuta 1992 -
Maxi-oikeudenkäynnin sankari,
Giovanni Falcone palasi vaimonsa kanssa Palermoon.
Paluu ei jäänyt huomaamatta.
Falcone teki rohkean päätöksen.
Hän päätti ajaa ilman vartijaa omalla autollaan lentokentältä kotiinsa.
Tietämättä Riinan aikeista kostaa.
Kun Falcone lähestyy Capacia,
ansa laukeaa.
Falcone ja hänen vaimonsa menehtyivät,
ja räjähdys oli niin suuri, että maanjäristystutkat rekisteröivät sen.
Mutta Riina ei ole valmis.
Kaksi kuukautta myöhemmin Falconen kollega,
Paolo Borsellino, tapettiin autopommilla äitinsä asuinrakennuksen ulkopuolella.
Riinan viesti on kiistaton.
Viesti kuuluu: "Jos sekaannut asioihimme, me emme lopeta koskaan.
Emme välitä turvatoimistasi. Me tapamme sinut."
Itsepintaisuudellaan Riina sai aikaan tahattomia seurauksia.
Italian valtiota hävetti Falconen ja Borsellinon murhat niin,
että se lähetti 7000 sotilasta ottamaan Sisilian takaisin haltuunsa.
Puoli vuotta myöhemmin,
kun Riinan mafian jäännökset ovat yhä saarroksissa,
pelästynyt kumppani johdattaa viranomaiset Riinan luo.
Peto vangitaan.
Sisilian alamaailman pomojen pomo,
Salvatore Riina, pidätettiin kaksi päivää sitten.
Johdettuaan toimintaansa täysin maan alta käsin -
Riina on vihdoin valmis lähikuvaan.
Hän oli kuin Ozin velho.
Verhon takaa paljastuikin pieni, vanha mies.
Mitä pahaa hän olisi voinut tehdä?
Olin vain maanviljelijä. Viljelin maata rehellisesti.
Salvatore Riinalla on neljä lasta.
Hän rakastaa lapsia. Hän rakastaa kaikkia.
Ai, selvä.
Hallittuaan järjestäytyneen rikollisuuden yhtä kuuluisinta järjestöä,
Toto Riina kuoli vankilan sairaalassa päivä 87-vuotissyntymäpäivänsä jälkeen.
Hän pysyi mysteerinä loppuun asti, eikä koskaan puhunut rikoksistaan -
tai paljastanut yhteyksiään bisneksessä tai politiikassa.
Mutta jos tuhon aiheuttaminen varjoista käsin ei ole mielestäsi kivaa,
on toinenkin tapa luoda uraa mafiapomona, jossa pääsee valokeilaan.
Valokeila on vain väärä.
Esimerkki.
John Gotti, New Yorkin mafian pääroisto,
joka sytytti pelikirjan tuleen yrityksessään tulla tähdeksi omin päin -
ja kaatoi koko järjestönsä siinä samassa.
Oletko valmis oppimaan, mitä ei saa tehdä?
Tekstitys: Eveliina Niemi